techiaith/cofnodycynulliad_en-cy huggingface dataset:
English: Yes. And lay off the salmon. Good, good. And I think the point on spatial planning is important - terrestrial spatial planning, and then we have marine spatial planning. Well, surely there shouldn't be a disconnect either. We need that seamless spatial planning for terrestrial and marine, as far as I'm concerned. Using the work that we're now seeing accelerate in terms of developing renewable energy to enrich our data, to fill some of those evidence gaps, I think, is absolutely something that needs to happen. So, this report, as I said, is very much a starter for 10. It's a snapshot of where we are. It's a snapshot of, I think, what we all know needs doing, but, if I was to simplistically sum up our message to Government, really it's, 'Get on with it.'
Welsh: Ie. A gadewch i'r eog fod. Da iawn, da iawn. A chredaf fod y pwynt ynglŷn â chynllunio gofodol yn bwysig - cynllunio gofodol daearol, ac yna mae gennym gynllunio gofodol morol. Wel, yn sicr, ni ddylai fod datgysylltiad rhwng y ddau beth hynny ychwaith. Mae arnom angen y cynllunio gofodol di-dor hwnnw ar gyfer cynllunio daearol a morol, yn fy marn i. Yn sicr, credaf fod angen defnyddio'r gwaith a welwn yn cyflymu ar hyn o bryd o ran datblygu ynni adnewyddadwy i gyfoethogi ein data, er mwyn llenwi rhywfaint o'r bylchau yn y dystiolaeth. Felly, mae'r adroddiad hwn, fel y dywedais, yn fan cychwyn. Mae'n gipolwg o lle rydym arni. Mae'n gipolwg, yn fy marn i, o'r hyn y gŵyr pob un ohonom fod angen ei wneud, ond pe bawn yn crynhoi ein neges yn syml i'r Llywodraeth, 'Dewch yn eich blaenau' fyddai'r neges honno.
English: The proposal is to note the committee's report. Does any Member object? No, therefore the motion is agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor? A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: Item 6 this afternoon is Plaid Cymru's debate on women's health. I call on Sioned Williams to move the motion.
Welsh: Eitem 6 y prynhawn yma yw dadl Plaid Cymru ar iechyd menywod. Galwaf ar Sioned Williams i wneud y cynnig.
English: I have selected the amendment to the motion, and I call on the Minister for Health and Social Services to formally move amendment 1.
Welsh: Rwyf wedi dethol y gwelliant i'r cynnig, a dwi'n galw ar y Gweinidog iechyd i gynnig yn ffurfiol gwelliant 1.
English: I'm always pleased to take part in any debate about women's health, but I think that the way the motion has been phrased is a little unfortunate because it isn't either timely nor is it strategic in its approach, so it's going to have limited impact. This is because the health Minister has already announced in the Senedd a few weeks ago that she was working on an equality statement on women's health that she was going to deliver before the summer recess, and she's also told us in the Chamber that she's conducting line-by-line scrutiny of health boards' intermediate development plans. I'm confident that she's looking through the lens of women's health as well as the more general efficiency and effectiveness with which they are deploying their obligations towards women.
Welsh: Rwyf bob amser yn falch o gymryd rhan mewn unrhyw ddadl am iechyd menywod, ond credaf fod y ffordd y mae'r cynnig wedi'i eirio braidd yn anffodus gan nad yw'n amserol nac yn strategol o ran ei ymagwedd, felly mae'n mynd i gael effaith gyfyngedig. Y rheswm am hynny yw bod y Gweinidog iechyd eisoes wedi cyhoeddi yn y Senedd rai wythnosau'n ôl ei bod yn gweithio ar ddatganiad cydraddoldeb ar iechyd menywod y bydd yn ei wneud cyn toriad yr haf, ac mae hefyd wedi dweud wrthym yn y Siambr ei bod yn craffu fesul llinell ar gynlluniau datblygu canolraddol y byrddau iechyd. Rwy'n hyderus ei bod yn edrych drwy lens iechyd menywod yn ogystal ag effeithlonrwydd ac effeithiolrwydd mwy cyffredinol y ffordd y maent yn cyflawni eu rhwymedigaethau i fenywod.
English: Women's health is something that we all need to understand. There is a duty on us to ensure improved awareness, and that there's better care provision available for the various conditions suffered by women of all ages, very often in silence and without sufficient support, as we heard earlier from Sioned Williams. In the last few months, a number of constituents have contacted me regarding one specific condition, namely endometriosis. It's a condition that causes chronic pain for one in 10 women in Wales - about 300,000 in total. Although I'm aware that the Government has already announced that every health board will employ specialist nurses to care for women suffering from endometriosis - and I welcome that very much - the health gap in gender terms, however, continues. As we've already heard, in Wales it takes nine years to have a diagnosis of the condition, the longest in the whole of the United Kingdom.
Welsh: Mae iechyd menywod yn rhywbeth mae angen i ni gyd ddeall. Mae yna ddyletswydd arnon ni i sicrhau gwell ymwybyddiaeth, a bod gwell darpariaeth gofal ar gael i'r amryw o gyflyrau mae menywod o bob oedran yn eu dioddef, a hynny yn aml yn dawel a heb gymorth digonol, fel y clywon ni'n gynharach gan Sioned Williams. Yn y misoedd diwethaf, mae nifer o etholwyr wedi cysylltu â fi ynglŷn ag un cyflwr yn benodol, sef endometriosis. Mae'n gyflwr sy'n achosi poen cronig i un o bob 10 menyw yng Nghymru - tua 300,000 i gyd. Ac er fy mod i'n ymwybodol bod y Llywodraeth eisoes wedi cyhoeddi y bydd pob bwrdd iechyd yn cyflogi nyrsys arbenigol i ofalu am ferched sy'n dioddef o endometriosis - a dwi'n croesawu hynny yn fawr iawn - mae'r bwlch iechyd, fodd bynnag, o ran rhywedd yn parhau. Fel rŷn ni wedi clywed eisoes, yng Nghymru mae'n cymryd naw mlynedd i dderbyn diagnosis o'r cyflwr endometriosis, yr hiraf yn yr holl Deyrnas Unedig.
English: Thank you very much. I wanted to intervene earlier. It is with regard to the pain, and regarding endometriosis, which does not involve only one organ - it is a multi-organ problem. Pain is just a pointer. It points that you have to see the patient as a whole, which is not happening over the last so many years. We have been treating the symptoms. That is why I have been very vocal about it over the last 15 or 20 years - that we kindly see the patient as a whole, prioritise treatment and the continuation of treatment. These are very important things, and this is not happening. That's why we are suffering, and that is why we are not getting anywhere with these diagnoses, especially in women. My heart goes out. I have a wife, I have a daughter, I have a grand-daughter. Why should they suffer? This is mainly because we don't see them as a whole. Thank you.
Welsh: Diolch yn fawr iawn. Roeddwn am ymyrryd yn gynharach. Mae'n ymwneud â'r boen, ac endometriosis, nad yw'n ymwneud ag un organ yn unig - mae'n broblem sy'n effeithio ar sawl organ. Tynnu sylw'n unig a wna poen. Mae'n tynnu sylw at y ffaith fod yn rhaid ichi weld y claf cyfan, rhywbeth nad yw'n digwydd dros y blynyddoedd diwethaf. Rydym wedi bod yn trin y symptomau. Dyna pam fy mod wedi bod yn llafar iawn yn ei gylch dros y 15 neu 20 mlynedd diwethaf - y dylem weld y claf yn ei gyfanrwydd, blaenoriaethu triniaeth a pharhau â'r driniaeth. Mae'r rhain yn bethau pwysig iawn, ac nid yw'n digwydd. Dyna pam ein bod yn dioddef, a dyna pam nad ydym yn cyrraedd unman gyda'r mathau hyn o ddiagnosis, yn enwedig mewn menywod. Mae fy nghalon yn gwaedu drostynt. Mae gennyf wraig, mae gennyf ferch, mae gennyf wyres. Pam y dylent ddioddef? Mae'n digwydd yn bennaf am nad ydym yn edrych ar yr unigolyn cyfan. Diolch yn fawr iawn.
English: Well, I thank you for that, and I think that we've heard already how the symptoms are treated, not the root cause of the problem. Can I just quote Emily once again? I remind you that she's only 23 years of age: 'I live in everyday pain and try to manage as best I can. My fertility isn't looking great. I just hope all the time for some sort of relief. But because my endometriosis was left to develop to such a severe state, my chances of living a normal, pain-free life are slim. My advice to any other women out there who are being let down by the gender health gap is to not take "no" for an answer. Listen to your body, and don't let anyone gaslight you into thinking that it's all in your head. You know your body better than anyone else. Fight for its right to be heard.'
Welsh: Wel, diolch ichi am hynny, ac rwy'n credu ein bod eisoes wedi clywed sut yr ymdrinnir â'r symptomau yn hytrach na gwraidd y broblem. Os caf ddyfynnu Emily unwaith eto? Fe'ch atgoffaf mai dim ond 23 oed yw hi: 'Rwy'n byw mewn poen bob dydd ac yn ceisio ymdopi gystal ag y gallaf. Nid yw pethau'n edrych yn wych gyda fy ffrwythlondeb. Rwy'n gobeithio drwy'r amser am ryw fath o ryddhad. Ond oherwydd bod fy endometriosis wedi cael ei adael i ddatblygu i gyflwr mor ddifrifol, mae fy ngobaith o fyw bywyd normal, di-boen yn fychan. Fy nghyngor i unrhyw fenywod eraill sy'n cael cam yn sgil y bwlch iechyd rhwng y rhywiau yw peidio â chymryd "na" fel ateb. Gwrandewch ar eich corff, a pheidiwch â gadael i unrhyw un wneud i chi feddwl bod y cyfan yn eich pen. Rydych chi'n adnabod eich corff yn well na neb arall. Ymladdwch dros hawl eich corff i gael ei glywed.'
English: Listing her concerns regarding the care available to sufferers, Emily's mother was clear in her view that there is a need for more endometriosis centres across the whole of Wales to provide specialist care that is completely necessary for patients. While there is a specialist centre in Cardiff, she is of the view that there needs to be an improvement in the care provided. Secondly, and I finish with this, the family raised concerns regarding the general awareness of this condition, whether that's in society or in the medical field, and which, unfortunately, leads to a nine-year wait for a diagnosis. The evidence of so many women suggests that too many GPs disregard the seriousness of the condition. Suggesting that 'this is normal for women of your age, and take a few paracetamols' isn't good enough. And I am finishing with this, sorry, if I could just have one more second -
Welsh: Wrth restru ei phryderon am y gofal sydd ar gael i'r rheini sy'n dioddef o'r cyflwr, roedd mam Emily yn glir ei barn fod angen mwy o ganolfannau endometriosis ar draws Cymru er mwyn darparu gofal arbenigol sydd yn hollol angenrheidiol i gleifion. Er bod yna un yng Nghaerdydd, mae hi o'r farn bod angen gwella'r gofal yno yn fawr iawn. Yn ail, a dwi'n gorffen gyda hyn, codwyd pryderon gan y teulu am yr ymwybyddiaeth sydd ar gael yn gyffredinol am y cyflwr yma, boed yn gymdeithasol neu yn y byd meddygol, ac sydd, yn anffodus, yn arwain at naw mlynedd i dderbyn diagnosis. Mae tystiolaeth cymaint o ferched yn awgrymu bod gormod o feddygon teulu yn diystyru difrifoldeb y cyflwr. Dyw awgrymu bod 'hyn yn arferol i ferched o'ch oedran chi, a chymerwch gwpwl o barasetamols' ddim yn ddigon da. Dwi yn gorffen gyda hwn, sori, os caf i jest eiliad arall -
English: A second?
Welsh: Eiliad?
English: Half a minute, if I may.
Welsh: Wel, hanner munud, os caf i.
English: I now call on the Minister for health to contribute to the debate. Eluned Morgan.
Welsh: Galwaf nawr ar y Gweinidog iechyd i gyfrannu i'r ddadl. Eluned Morgan.
English: Thank you, Minister, for giving way, and I welcome and I commend your efforts in creating a women's health plan. I think it's a fantastic step forward in what you're trying to do. You mentioned about broadening the plan to meet everything - it reminds me of a petition on improving endometriosis healthcare and the petitioner, Beth Hales; we'll be reviewing that again on Monday. But a comment she made to me: this is not just a gender health gap, it's not just a health inequality, it's actually a social justice issue. Would you agree with that?
Welsh: Diolch am ildio, Weinidog, ac rwy'n croesawu ac yn cymeradwyo eich ymdrechion i greu cynllun iechyd menywod. Rwy'n credu ei fod yn gam gwych ymlaen yn yr hyn y ceisiwch ei wneud. Fe sonioch chi am ehangu'r cynllun i ateb popeth - mae'n fy atgoffa o ddeiseb ar wella gofal iechyd endometriosis a'r deisebydd, Beth Hales; byddwn yn adolygu honno eto ddydd Llun. Ond sylw a wnaeth i mi: nid bwlch iechyd rhwng y rhywiau yn unig yw hwn, nid anghydraddoldeb iechyd yn unig ydyw, mae'n fater cyfiawnder cymdeithasol mewn gwirionedd. A fyddech yn cytuno â hynny?
English: The proposal is to agree the motion without amendment. Does any Member object? [ Objection.] There is an objection, therefore I defer voting until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad, felly dwi'n gohirio'r bleidlais tan y cyfnod pleidleisio.
English: The next debate is the Welsh Conservatives' debate on child and adolescent mental health. I call on James Evans to move the motion. James Evans.
Welsh: Y ddadl nesaf yw dadl y Ceidwadwyr Cymreig ar iechyd meddwl plant a'r glasoed. Dwi'n galw ar James Evans i wneud y cynnig. James Evans.
English: Diolch, Llywydd, and I will just wait for Members to exit the Chamber so that it quietens down just a little bit.
Welsh: Diolch, Lywydd, ac fe wnaf aros i Aelodau adael y Siambr iddi gael tawelu ychydig.
English: Thank you, Llywydd. This vital debate today on the mental health of children and young people, I think, is one of the most important debates we've had in the Senedd, and it is a shame that so many Members have just left the Chamber when we are debating such an important topic.
Welsh: Diolch yn fawr, Lywydd. Rwy'n credu bod y ddadl hollbwysig hon heddiw ar iechyd meddwl plant a phobl ifanc yn un o'r dadleuon pwysicaf a gawsom yn y Senedd, ac mae'n drueni fod cynifer o Aelodau newydd adael y Siambr a ninnau'n trafod pwnc mor bwysig.
English: I have selected the two amendments to the motion. If amendment 1 is agreed, amendment 2 will be deselected. I call on the Deputy Minister for Mental Health and Well-being to formally move amendment 1, tabled in the name of Lesley Griffiths.
Welsh: Rwyf wedi dethol y ddau welliant i'r cynnig. Os derbynnir gwelliant 1, caiff gwelliant 2 ei ddad-ddethol. Galwaf ar y Dirprwy Weinidog Iechyd Meddwl a Llesiant i gynnig yn ffurfiol welliant 1 a gyflwynwyd yn enw Lesley Griffiths.
English: I'd like to start by thanking James Evans for bringing this debate to our Senedd today. It is a very, very important subject to discuss, but as the Member for Ynys Môn said, it's wonderful to see that we are talking about it now and that these conversations are real, because the situation that we face is very real, and it's nice to see that it's no longer a taboo subject, as you said, Rhun. As James said, mental health is something that affects us all in one way or another, most recently, as has been said already, with our youngest in society with the struggles and pressures that they faced in education and growing up during the pandemic. Sadly, despite Welsh Labour continually claiming that the mental health and well-being of our children and young people is a priority, as James said, the reality is very different. Children and young people are waiting longer for mental health services and, in some health boards, well over nine in 10 are waiting longer than the target time for assessments. Clearly, these problems are historic. Before COVID-19 hit in Wales, waiting times for children and young people were already long, and concerns had been raised by the Children, Young People and Education Committee nearly four years ago now about these problems within the child and adolescent mental health services.
Welsh: Hoffwn ddechrau drwy ddiolch i James Evans am ddod â'r ddadl hon i'n Senedd heddiw. Mae'n bwnc pwysig iawn i'w drafod, ond fel y dywedodd yr Aelod dros Ynys Môn, mae'n wych gweld ein bod yn siarad amdano yn awr a bod y sgyrsiau hyn yn real, oherwydd mae'r sefyllfa sy'n ein hwynebu yn real iawn, ac mae'n braf gweld nad yw bellach yn bwnc tabŵ, fel y dywedoch chi, Rhun. Fel y dywedodd James, mae iechyd meddwl yn rhywbeth sy'n effeithio ar bob un ohonom mewn rhyw ffordd neu'i gilydd, yn fwyaf diweddar, fel y dywedwyd eisoes, gyda'n pobl ieuengaf mewn cymdeithas a'r trafferthion a'r pwysau y gwnaethant eu hwynebu mewn addysg ac wrth dyfu i fyny yn ystod y pandemig. Yn anffodus, er bod Llafur Cymru'n honni'n barhaus fod iechyd meddwl a llesiant ein plant a'n pobl ifanc yn flaenoriaeth, fel y dywedodd James, mae'r realiti'n wahanol iawn. Mae plant a phobl ifanc yn aros yn hirach am wasanaethau iechyd meddwl ac mewn rhai byrddau iechyd, mae ymhell dros naw o bob 10 yn aros yn hirach na'r amser targed ar gyfer asesiadau. Yn amlwg, mae'r problemau hyn yn rhai hanesyddol. Cyn i COVID-19 daro yng Nghymru, roedd amseroedd aros ar gyfer plant a phobl ifanc eisoes yn hir, a chafodd pryderon eu lleisio gan y Pwyllgor Plant, Pobl Ifanc ac Addysg bron i bedair blynedd yn ôl bellach am y problemau hyn yn y gwasanaethau iechyd meddwl plant a'r glasoed.
English: I'm not sure whether you recall the numerous reports the Children, Young People and Education Committee did in this area, but our landmark one, 'Mind over matter', recognised that, actually, waiting times had significantly improved and that the focus needed to go to early intervention. Maybe you ought to have a look at some of those reports.
Welsh: Nid wyf yn siŵr a ydych yn cofio'r adroddiadau niferus a wnaeth y Pwyllgor Plant, Pobl Ifanc ac Addysg yn y maes hwn, ond cydnabu'r un pwysicaf gennym, 'Cadernid Meddwl', fod amseroedd aros wedi gwella'n sylweddol mewn gwirionedd a bod angen canolbwyntio ar ymyrraeth gynnar. Efallai y dylech edrych ar rai o'r adroddiadau hynny.
English: They've gone back, Lynne, since then, though.
Welsh: Ond maent wedi mynd ar yn ôl ers hynny, Lynne.
English: I'm going to cover that.
Welsh: Rwy'n mynd i roi sylw i hynny.
English: Thank you, Minister. I know how committed you are to this cause and you've been very passionate about it for many years. It's not just about the 80 per cent target, though, is it? It's about making sure that people get access to the talking therapies, in particular, that they're currently having to wait very long times for, even after they've been assessed as requiring them within the target time. Can you tell us what progress is being made to address that particular issue?
Welsh: Diolch yn fawr, Weinidog. Rwy'n gwybod pa mor ymrwymedig ydych chi i'r achos hwn ac rydych chi wedi bod yn angerddol iawn yn ei gylch ers blynyddoedd lawer. Fodd bynnag, mae'n ymwneud â mwy na'r targed o 80 y cant, onid yw? Mae'n ymwneud â sicrhau bod pobl yn cael mynediad at y therapïau siarad, yn enwedig, y maent yn gorfod aros yn hir iawn amdanynt ar hyn o bryd, hyd yn oed ar ôl iddynt gael eu hasesu fel rhai sydd eu hangen o fewn yr amser targed. A wnewch chi ddweud wrthym pa gynnydd sy'n cael ei wneud i fynd i'r afael â'r mater penodol hwnnw?
English: Did you actually listen to what I said when I explained that we are having a review, a delivery unit review, of CAMHS services in Wales? So, we are actually doing what you've now stood up and called for. Maybe it would help if you paid attention.
Welsh: A wnaethoch chi wrando mewn gwirionedd ar yr hyn a ddywedais pan esboniais ein bod yn cael adolygiad, adolygiad yr uned gyflawni, o wasanaethau CAMHS yng Nghymru? Felly, rydym yn gwneud yr hyn rydych chi wedi codi i alw amdano yn awr. Efallai y byddai'n help pe baech yn talu sylw.
English: The proposal is to agree the motion without amendment. Does any Member object? [ Objection.] I heard an objection, so I defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Clywais wrthwynebiad, felly gohiriaf y bleidlais ar y cynnig tan y cyfnod pleidleisio.
English: And we now have reached that time. In accordance with Standing Order 12.18, I will suspend the meeting before proceeding to voting time.
Welsh: Ac yr ydym yn awr wedi cyrraedd yr amser hwnnw. Yn unol â Rheol Sefydlog 12.18, byddaf yn atal y cyfarfod dros dro cyn symud i'r cyfnod pleidleisio.
English: The first vote is on the Plaid Cymru debate on women's health. I call for a vote on the motion, tabled in the name of Siân Gwenllian. If the proposal is not agreed, we will vote on the amendment tabled to the motion. Open the vote. Close the vote. In favour 24, no abstentions, 24 against. As is required by Standing Order 6.20, I exercise my casting vote against. Therefore, the motion is not agreed.
Welsh: Pleidleisiwn yn gyntaf ar ddadl Plaid Cymru ar iechyd menywod. Galwaf am bleidlais a gyflwynwyd yn enw Siân Gwenllian. Os gwrthodir y cynnig, byddwn yn pleidleisio ar y gwelliant a gyflwynwyd i'r cynnig. Agor y bleidlais. Cau'r bleidlais. O blaid 24, neb yn ymatal, 24 yn erbyn. Fel sy'n ofynnol o dan Reol Sefydlog 6.20, rwy'n arfer fy mhleidlais fwrw i bleidleisio yn erbyn. Felly, mae'r cynnig wedi'i wrthod.
English: I call for a vote on amendment 1, tabled in the name of Lesley Griffiths. Open the vote. Close the vote. In favour 24, no abstentions, 24 against. As required by Standing Order 6.20, I exercise my casting vote against the amendment.
Welsh: Galwaf am bleidlais ar welliant 1, a gyflwynwyd yn enw Lesley Griffiths. Agor y bleidlais. Cau'r bleidlais. O blaid 24, neb yn ymatal, 24 yn erbyn. Fel sy'n ofynnol o dan Reol Sefydlog 6.20, rwy'n arfer fy mhleidlais fwrw i bleidleisio yn erbyn y gwelliant.
English: As the Senedd has not agreed the motion without amendment and has not agreed the amendment tabled to the motion, the motion is therefore not agreed. Next we vote on the Welsh Conservative debate, on child and adolescent mental health. I call for a vote on the motion tabled in the name of Darren Millar. If the proposal is not agreed, we will vote on the amendments tabled to the motion. Open the vote. Close the vote. In favour 24, no abstentions, 24 against. And as required by Standing Order 6.20, I exercise my casting vote to vote against the motion. The motion was not agreed in that vote.
Welsh: Felly, gan nad yw'r Senedd wedi derbyn y cynnig heb ei ddiwygio nac wedi derbyn y gwelliant a gyflwynwyd i'r cynnig, caiff y cynnig felly ei wrthod. Pleidleisiwn nawr ar ddadl y Ceidwadwyr Cymreig, iechyd meddwl plant a glasoed. Galwaf am bleidlais ar y cynnig a gyflwynwyd yn enw Darren Millar. Os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Caewch y bleidlais. O blaid 24, neb yn ymatal, 24 yn erbyn. Fel sy'n ofynnol o dan Reol Sefydlog 6.20, rwy'n arfer fy mhleidlais fwrw i bleidleisio yn erbyn y cynnig. Felly, mae'r cynnig wedi ei wrthod.
English: I now call for a vote on amendment 1. If amendment 1 is agreed, amendment 2 will be deselected. I call for a vote on amendment 1, tabled in the name of Lesley Griffiths. Open the vote. Close the vote. In favour 24, no abstentions, and 24 against. And as required by Standing Order 6.20, I exercise my casting vote to vote against the amendment, and amendment 1 is not agreed.
Welsh: Galwaf nawr am bleidlais ar welliant 1. Os derbynnir gwelliant 1, caiff gwelliant 2 ei ddad-ddethol. Galwaf am bleidlais ar welliant 1, a gyflwynwyd yn enw Lesley Griffiths. Agorwch y bleidlais. Caewch y bleidlais. O blaid 24, neb yn ymatal, 24 yn erbyn. Fel sy'n ofynnol o dan Reol Sefydlog 6.20, rwy'n arfer fy mhleidlais fwrw i bleidleisio yn erbyn, ac mae'r gwelliant wedi ei wrthod.
English: I now call for a vote on amendment 2, tabled in the name of Siân Gwenllian. Open the vote. In favour 48, no abstentions, none against. Therefore, amendment 2 is agreed.
Welsh: Galwaf am bleidlais ar welliant 2, a gyflwynwyd yn enw Siân Gwenllian. Agorwch y bleidlais. O blaid 48, neb yn ymatal, neb yn erbyn. Felly, mae gwelliant 2 wedi ei dderbyn.
English: Open the vote. Close the vote. In favour 25, no abstentions, 23 against. Therefore, the motion as amended is agreed.
Welsh: Agorwch y bleidlais. Caewch y bleidlais. O blaid 25, neb yn ymatal, 23 yn erbyn. Felly, mae'r cynnig wedi ei dderbyn.
English: That brings voting time to an end for today.
Welsh: Daw hynny â'r pleidleisio i ben am heddiw.
English: We'll move now to the short debate, and I call on Gareth Davies to speak on the topic he has chosen.
Welsh: Symudwn yn awr i'r ddadl fer, a galwaf ar Gareth Davies i siarad am y pwnc a ddewiswyd ganddo.